《客中贵谈中军朱大夫王光禄追饯栖霞有作》
明代·王世贞

归辙何所爱，爱此中林幽。感叹我良友，驱马迫相求。

晨供伊蒲我，晚橐出珍羞。贵人徇新知，涕泗纵横流。

中军追故欢，茕然若无俦。慷慨朱大夫，誓欲命扁舟。

沉沉王光禄，悔不昔绸缪。志士歌伐木，颓老恋首丘。

诚知中肠异，别泪不可收。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。